title: A Politikai és Biztonsági Bizottság EUPT/1/2007 határozata ( 2007. május 15. ) az uniós tervezőcsoport (EUPT-Koszovó) vezetője megbízatásának egy, a jogállamiság területére és más lehetséges területekre irányuló esetleges koszovói EU válságkezelési műveletre tekintettel történő meghosszabbításáról

text:
               25.5.2007

               HU

               Az Európai Unió Hivatalos Lapja

               L 133/49

      A POLITIKAI ÉS BIZTONSÁGI BIZOTTSÁG EUPT/1/2007 HATÁROZATA

   (2007. május 15.)
   az uniós tervezőcsoport (EUPT-Koszovó) vezetője megbízatásának egy, a jogállamiság területére és más lehetséges területekre irányuló esetleges koszovói EU válságkezelési műveletre tekintettel történő meghosszabbításáról
   (2007/358/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 25 cikke,
   tekintettel a jogállamiság területére és más lehetséges területekre irányuló esetleges koszovói EU válságkezelési műveletre tekintettel egy uniós tervezőcsoport (EUPT-Koszovó) létrehozásáról szóló, 2006. április 10-i 2006/304/KKBP tanácsi együttes fellépésre (1) és különösen annak 6. cikke (2) bekezdésére,
   mivel:

               (1)

               A 2006/304/KKBP együttes fellépés 6. cikkének előírása szerint a Tanács felhatalmazza a Politikai és Biztonsági Bizottságot, hogy a Szerződés 25. cikkének megfelelően hozza meg a vonatkozó határozatokat, beleértve – a főtitkár/főképviselő javaslata alapján – az uniós tervezőcsoport (EUPT-Koszovó) vezetőjének kinevezését is.

               (2)

               2006. május 2-án a Politikai és Biztonsági Bizottság elfogadta az EUPT/1/2006 határozatot (2), amely Casper Klynge-t nevezte ki az uniós tervezőcsoport (EUPT-Koszovó) vezetőjévé.

               (3)

               2006. december 11-én a Tanács elfogadta a 2006/304/KKBP együttes fellépés módosításáról és 2007. május 31-ig történő meghosszabbításáról szóló 2006/918/KKBP együttes fellépést (3).

               (4)

               2006. december 12-én a Politikai és Biztonsági Bizottság elfogadta az EUPT/2/2006 határozatot (4), amellyel 2007. május 31-ig meghosszabbítja Casper Klynge megbízását az uniós tervezőcsoport (EUPT-Koszovó) vezetőjeként.

               (5)

               2007. május 14-én a Tanács elfogadta a 2006/304/KKBP együttes fellépés módosításáról és 2007. szeptember 1-jéig történő meghosszabbításáról szóló 2007/334/KKBP együttes fellépést.

               (6)

               A főtitkár/főképviselő Casper Klynge, az uniós tervezőcsoport (EUPT-Koszovó) vezetője megbízatásának az EUPT-Koszovó megbízatásának végéig való meghosszabbítását javasolta.

               (7)

               Az uniós tervezőcsoport (EUPT-Koszovó) vezetőjének megbízatását ezért az EUPT-Koszovó megbízatásának végéig meg kell hosszabbítani,

         A KÖVETKEZŐKÉPPEN HATÁROZOTT:
   1. cikk
   Casper Klynge, az uniós tervezőcsoport (EUPT-Koszovó) vezetőjének megbízatása, tekintettel egy, a jogállamiság területére és más lehetséges területekre irányuló esetleges koszovói EU válságkezelési műveletre, az EUPT-Koszovó megbízatásának végéig meghosszabbodik.
   2. cikk
   Ez a határozat elfogadásának napján lép hatályba.
   Ezt a határozatot az EUPT-Koszovó megbízatásának végéig kell alkalmazni.

      Kelt Brüsszelben, 2007. május 15-én.

            a Politikai és Biztonsági Bizottság részéről

            az elnök

         C. von GOETZE

      (1)  HL L 112., 2006.4.26., 19. o. A legutóbb a 2007/334/KKBP együttes fellépéssel (HL L 125., 2007.5.15., 29. o.) módosított együttes fellépés.

      (2)  HL L 130., 2006.5.18., 42. o.

      (3)  HL L 349., 2006.12.12., 57. o.

      (4)  HL L 365., 2006.12.21., 88. o.


title: Az Európai Parlament és a Tanács (EU) 2017/344 határozata (2016. december 14.) a rendkívüli tartalék 2017. évi igénybevételéről

text:
               28.2.2017

               HU

               Az Európai Unió Hivatalos Lapja

               L 50/57

         AZ EURÓPAI PARLAMENT ÉS A TANÁCS (EU) 2017/344 HATÁROZATA
   (2016. december 14.)
   a rendkívüli tartalék 2017. évi igénybevételéről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodásra (1) és különösen annak 14. pontja második bekezdésére,
   tekintettel az Európai Bizottság javaslatára,
   mivel,

               (1)

               Az 1311/2013/EU, Euratom tanácsi rendelet (2) 13. cikke az Unió bruttó nemzeti jövedelmének legfeljebb 0,03 %-át kitevő rendkívüli tartalékot hozott létre.

               (2)

               Az említett rendelet 6. cikkének megfelelően a Bizottság kiszámította a rendkívüli tartalék 2017-re vonatkozó maximális összegét (3).

               (3)

               Annak megvizsgálását követően, hogy milyen egyéb pénzügyi lehetőségek lennének arra, hogy a többéves pénzügyi keret 3. (Biztonság és uniós polgárság) és 4. (Globális Európa) fejezetében a 2017. évi kötelezettségvállalásokra vonatkozó felső értékhatáron belül reagálni lehessen az előre nem látható körülményekre, továbbá miután sor került a Rugalmassági Eszköz keretében 2017-re rendelkezésre álló 530 millió EUR teljes összeg igénybevételére, a rendkívüli tartalék igénybevétele látszik szükségesnek ahhoz, hogy fedezni lehessen a migrációs, menekültügyi és biztonsági válságból eredő szükségleteket annak révén, hogy az Európai Unió 2017-es pénzügyi évre vonatkozó általános költségvetésében a kötelezettségvállalási előirányzatokat a többéves pénzügyi keret 3. és 4. fejezetéhez tartozó kötelezettségvállalási előirányzatok felső értékhatárát meghaladó mértékben megemeljük.

               (4)

               A helyzet rendkívüli jellegére tekintettel teljesül az 1311/2013/EU, Euratom rendelet 13. cikkének (1) bekezdésében szereplő azon feltétel, amely szerint a rendkívüli tartalékot végső megoldásként lehet igénybe venni.

               (5)

               A rendkívüli tartalék igénybevételéhez szükséges idő minimalizálása érdekében e határozat a 2017-es pénzügyi év kezdetétől alkalmazandó,

         ELFOGADTA EZT A HATÁROZATOT:
   1. cikk
   Az Európai Unió 2017-es pénzügyi évre vonatkozó általános költségvetésének céljára igénybe kell venni a rendkívüli tartalékot a többéves pénzügyi keret 3. fejezetének (Biztonság és uniós polgárság) kötelezettségvállalási felső határa felett 1 176 030 960 EUR, valamint 4. fejezetének (Globális Európa) kötelezettségvállalási felső határa felett 730 120 000 EUR összegű kötelezettségvállalási előirányzat biztosítására.
   2. cikk:
   A kötelezettségvállalási előirányzatoknak az 1. cikkben meghatározott, 1 906 150 960 EUR-t kitevő teljes összegét a többéves pénzügyi keret alábbi fejezeteiben a 2017–2019-es időszakra vonatkozóan meghatározott kötelezettségvállalási felső határok alatti tartalékok terhére kell ellentételezni:

               a)

               2017:

                           i.

                           2. fejezet (Fenntartható növekedés: természeti erőforrások): 575 000 000 EUR;

                           ii.

                           5. fejezet (Igazgatás): 507 268 804 EUR;

               b)

               2018: 5. fejezet (Igazgatás): 570 000 000 EUR;

               c)

               2019: 5. fejezet (Igazgatás): 253 882 156 EUR.

         3. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2017. január 1-jétől kell alkalmazni.

      Kelt Strasbourgban, 2016. december 14-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         I. KORČOK

      (1)  HL C 373., 2013.12.20., 1. o.

      (2)  A Tanács 1311/2013/EU, Euratom rendelete (2013. december 2.) a 2014–2020 közötti időtartamra vonatkozó többéves pénzügyi keret meghatározásáról (HL L 347., 2013.12.20., 884. o.).

      (3)  A Bizottság közleménye (2016. június 30.) a Tanácsnak és az Európai Parlamentnek – A pénzügyi keret 2017-re vonatkozó technikai kiigazítása a GNI alakulásának megfelelően (COM(2016) 311).


title: 2013/343/EU: A Tanács határozata ( 2013. július 1. ) az Európai Gazdasági és Szociális Bizottság horvát tagjainak kinevezéséről

text:
               2.7.2013

               HU

               Az Európai Unió Hivatalos Lapja

               L 183/9

         A TANÁCS HATÁROZATA
   (2013. július 1.)
   az Európai Gazdasági és Szociális Bizottság horvát tagjainak kinevezéséről
   (2013/343/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel a Horvát Köztársaság csatlakozási okmányára és különösen annak 23. cikkére,
   tekintettel a Horvát Köztársaság kormányának javaslatára,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU határozatot (1).

               (2)

               A Horvát Köztársaságnak az Európai Unióhoz történő csatlakozását követően az Európai Gazdasági és Szociális Bizottságot kilenc olyan tag kinevezésével kell kibővíteni, akik a munkaadók és a munkavállalók szervezeteit, valamint a civil társadalom egyéb területei, így különösen a gazdasági és társadalmi élet, az állampolgári részvétel, a szakmai és a kulturális területek reprezentatív szereplőit tömörítő szervezeteket képviselik,

         ELFOGADTA EZT A HATÁROZATOT:
   1. cikk
   A Tanács a 2013. július 1-től2015. szeptember 20-ig terjedő időszakra az Európai Gazdasági és Szociális Bizottság tagjaivá a következő személyeket nevezi ki:

               —

               Davor MAJETIĆ, Director General HUP (Croatian Employers Association)

               —

               Dragica MARTINOVIĆ DŽAMONJA, Director, Representative Office in Brussels,Croatian Chamber of Economy

               —

               Violeta JELIĆ, General Secretary of the Croatian Chamber of Trades and Crafts

               —

               Marija HANŽEVAČKI, General Secretary, Independent Trade Unions of Croatia

               —

               Anica MILIĆEVIĆ-PEZELJ, Executive Secretary, UATUC (Union of Autonomous Trade Unions of Croatia)

               —

               Vilim RIBIĆ, President of the Great Council of Independent Union of Research and Higher Education Employees of Croatia

               —

               Lidija PAVIĆ-ROGOŠIĆ, Director, ODRAZ – Sustainable Community Development

               —

               Marina ŠKRABALO, Senior advisor, GONG (Citizens Supervising Voting in an organized manner)

               —

               Toni VIDAN, Coordinator of the Energy and Climate programme of Zelena akcija/ FoECroatia.

         2. cikk
   Ez a határozat az elfogadásának napján lép hatályba.

      Kelt Brüsszelben, 2013. július 1-jén.

            a Tanács részéről

            az elnök

         L. LINKEVIČIUS

      (1)  HL L 251., 2010.9.25., 8. o.


title: A Politikai és Biztonsági Bizottság EUSEC/1/2009 határozata ( 2009. szeptember 25. ) a Kongói Demokratikus Köztársaság biztonsági ágazatának reformja terén folytatott európai uniós tanács- és segítségnyújtási misszió (EUSEC RD Congo) misszióvezetőjének kinevezéséről

text:
               30.9.2009

               HU

               Az Európai Unió Hivatalos Lapja

               L 257/40

      A POLITIKAI ÉS BIZTONSÁGI BIZOTTSÁG EUSEC/1/2009 HATÁROZATA

   (2009. szeptember 25.)
   a Kongói Demokratikus Köztársaság biztonsági ágazatának reformja terén folytatott európai uniós tanács- és segítségnyújtási misszió (EUSEC RD Congo) misszióvezetőjének kinevezéséről
   (2009/723/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre, és különösen annak 25. cikke harmadik bekezdésére,
   tekintettel a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC RD Congo) szóló, 2009. szeptember 15-i 2009/709/KKBP tanácsi együttes fellépésre (1), és különösen annak 8. cikkére,
   mivel:

               (1)

               A 2009/709/KKBP együttes fellépés 8. cikke értelmében a Tanács felhatalmazta a Politikai és Biztonsági Bizottságot (PBB) további határozatok meghozatalára a misszióvezető kinevezésére vonatkozóan.

               (2)

               2008. június 24-én Jean-Paul MICHEL-t nevezték ki a EUSEC RD Congo misszióvezetőjének.

               (3)

               A főtitkár/főképviselő javasolta Jean-Paul MICHEL ismételt kinevezését az EUSEC RD Congo misszióvezetőjévé,

         A KÖVETKEZŐKÉPPEN HATÁROZOTT:
   1. cikk
   A Politikai és Biztonsági Bizottság Jean-Paul MICHEL-t nevezi ki a Kongói Demokratikus Köztársaság biztonsági ágazatának reformja terén folytatott európai uniós tanács- és segítségnyújtási misszió (EUSEC RD Congo) misszióvezetőjének.
   2. cikk
   Ez a határozat 2009. október 1-jén lép hatályba.

      Kelt Brüsszelben, 2009. szeptember 25-én.

            a Politikai és Biztonsági Bizottság részéről

            az elnök

         O. SKOOG

      (1)  HL L 246., 2009.9.18., 33. o.


title: 2011/553/EU, Euratom: Az Európai Parlament határozata ( 2011. május 10. ) az Egészség- és Fogyasztóügyi Végrehajtó Ügynökség 2009-es pénzügyi évre vonatkozó költségvetésének végrehajtása alóli mentesítésről

text:
               27.9.2011

               HU

               Az Európai Unió Hivatalos Lapja

               L 250/79

         AZ EURÓPAI PARLAMENT HATÁROZATA
   (2011. május 10.)
   az Egészség- és Fogyasztóügyi Végrehajtó Ügynökség 2009-es pénzügyi évre vonatkozó költségvetésének végrehajtása alóli mentesítésről
   (2011/553/EU, Euratom)
   AZ EURÓPAI PARLAMENT,

               —

               tekintettel az Európai Unió 2009-es pénzügyi évre szóló általános költségvetésére (1),

               —

               tekintettel az Európai Unió 2009-es pénzügyi évre vonatkozó éves beszámolójára (SEC(2010) 963 – C7-0211/2010) (2),

               —

               tekintettel az Egészség- és Fogyasztóügyi Végrehajtó Ügynökség 2009-es pénzügyi évre vonatkozó végleges éves beszámolójára,

               —

               tekintettel a 2008. évi mentesítés nyomon követéséről szóló bizottsági jelentésre (COM(2010) 650) és az azt kísérő bizottsági szolgálati munkadokumentumokra (SEC(2010) 1437 és SEC(2010) 1438),

               —

               tekintettel a Bizottság 2009. évi igazgatási eredményeinek összefoglalásáról szóló, 2010. június 2-i bizottsági közleményre (COM(2010) 281),

               —

               tekintettel a Bizottságnak a 2009-ben elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2010) 447) és az azt kísérő bizottsági szolgálati munkadokumentumra (SEC(2010) 994),

               —

               tekintettel a Számvevőszéknek az Egészség- és Fogyasztóügyi Végrehajtó Ügynökség 2009-es pénzügyi évre vonatkozó éves beszámolójáról szóló jelentésére, az ügynökség válaszaival együtt (3),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel a Tanács 2011. február 15-i ajánlására a 2009-es pénzügyi évre szóló költségvetés végrehajtására vonatkozóan a végrehajtó ügynökségeknek adandó mentesítésről (05893/2011 – C7-0054/2011),

               —

               tekintettel az EK-Szerződés 274., 275. és 276. cikkére, az Európai Unióról szóló szerződés 17. cikkének (1) bekezdésére, az Európai Unió működéséről szóló szerződés 317., 318. és 319. cikkére, valamint az Euratom-Szerződés 179a. és 180b. cikkére,

               —

               tekintettel az 1995/2006/EK, Euratom (5), valamint az 1525/2007/EK (6) rendelet által módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (7) és különösen annak 55., 145., 146. és 147. cikkére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (8) és különösen annak 14. cikke (3) bekezdésére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló 58/2003/EK tanácsi rendelet alkalmazásában a végrehajtó hivatalok pénzügyi szabályozásáról szóló, 2004. szeptember 21-i 1653/2004/EK bizottsági rendeletre (9) és különösen annak 66. cikke első és második bekezdésére,

               —

               tekintettel az 58/2003/EK tanácsi rendelet alkalmazásában a közegészségügy területén tett közösségi fellépés igazgatására Közegészségügyi Program Végrehajtó Hivatala néven végrehajtó hivatal létrehozásáról szóló, 2004. december 15-i 2004/858/EK bizottsági határozatra (10),

               —

               tekintettel a 2004/858/EK határozatnak a Közegészségügyi Program Végrehajtó Hivatala Egészség- és Fogyasztóügyi Végrehajtó Ügynökséggé történő átalakítása céljából történő módosításáról szóló, 2008. június 20-i 2008/544/EK bizottsági határozatra (11),

               —

               tekintettel eljárási szabályzatának 76. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A7-0134/2011),

               A.

               mivel az Európai Unióról szóló szerződés 17. cikkének (1) bekezdése értelmében a Bizottság végrehajtja a költségvetést és irányítja a programokat, és mindezt az Európai Unió működéséről szóló szerződés 317. cikkének értelmében a tagállamokkal együttműködésben, saját felelősségére végzi, a hatékony és eredményes pénzgazdálkodás elveinek tiszteletben tartásával,

               1.

               megadja a mentesítést az Egészség- és Fogyasztóügyi Végrehajtó Ügynökség igazgatója számára az ügynökség 2009-es pénzügyi évre szóló költségvetésének végrehajtására vonatkozóan;

               2.

               megjegyzéseit az Európai Unió 2009-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatok szerves részét képező állásfoglalásában foglalja össze;

               3.

               utasítja elnökét, hogy továbbítsa ezt a határozatot, az Európai Unió 2009-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatot és az e határozatok szerves részét képező állásfoglalást az Egészség- és Fogyasztóügyi Végrehajtó Ügynökség igazgatójának, a Tanácsnak, a Bizottságnak, a Bíróságnak, valamint a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL L 69., 2009.3.13.

      (2)  HL C 308., 2010.11.12., 1. o.

      (3)  HL C 338., 2010.12.14., 96. o.

      (4)  HL C 308., 2010.11.12., 129. o.

      (5)  HL L 390., 2006.12.30., 1. o.

      (6)  HL L 343., 2007.12.27., 9. o.

      (7)  HL L 248., 2002.9.16., 1. o

      (8)  HL L 11., 2003.1.16., 1. o.

      (9)  HL L 297., 2004.9.26., 6. o.

      (10)  HL L 369., 2004.12.16., 73. o.

      (11)  HL L 173., 2008.7.3., 27. o.


title: Aldo Patriciello képviselői mentelmi jogának fenntartására irányuló kérelem Az Európai Parlament 2009. május 5-i határozata Aldo Patriciello kiváltságainak és mentességeinek fenntartására irányuló kérelemről (2009/2021(IMM))

text:
               5.8.2010

               HU

               Az Európai Unió Hivatalos Lapja

               CE 212/124

         2009. május 5., keddAldo Patriciello képviselői mentelmi jogának fenntartására irányuló kérelem
   P6_TA(2009)0337
   Az Európai Parlament 2009. május 5-i határozata Aldo Patriciello kiváltságainak és mentességeinek fenntartására irányuló kérelemről (2009/2021(IMM))
   2010/C 212 E/21

      Az Európai Parlament,
   tekintettel Aldo Patriciellonak a 2009. március 9-i plenáris ülésen bejelentett, saját mentelmi jogának az Iserniai Kerületi Bíróság melletti ügyészség által jelenleg folytatott nyomozás miatti fenntartására irányuló kérelmére,
   tekintettel az Európai Közösségek kiváltságairól és mentességeiről szóló, 1965. április 8-i jegyzőkönyvének 9. és 10. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
   tekintettel az Európai Közösségek Bíróságának 1964. május 12-i, 1986. július 10-i és 2008. október 21-i ítéletére (1),
   tekintettel eljárási szabályzata 6. cikkének (3) bekezdésére és 7. cikkére,
   tekintettel a Jogi Bizottság jelentésére (A6-0286/2009),

               1.

               úgy határoz, hogy fenntartja Aldo Patriciello kiváltságait és mentességeit;

               2.

               utasítja elnökét, hogy haladéktalanul továbbítsa ezt a határozatot és az illetékes bizottság jelentését az Olasz Köztársaság megfelelő hatóságainak.

      (1)  101/63 sz. Wagner kontra Fohrmann és Krier ügy (EBHT 1964., 383. o.), 149/85. sz. Wybot kontra Faure és társai ügy (EBHT 1986., 2 391.o.), valamint a C-200/07 és C-201/07. sz. Marra kontra De Gregorio és Clemente egyesített ügyek, az EBHT-ban még nem tették közzé.